Rikunarita-ORG/Wikinium huggingface dataset:
# மேகா (பாடகர்)

| மேகா |
| --- |
| இயற்பெயர் | ஹரிணி ராமச்சந்திரன் |
| பிறப்பு | 18 மார்ச்சு 1987 (1987-03-18) |
| இசை வடிவங்கள் | கர்நாடக இசை, மேற்கத்திய இசை |
| தொழில்(கள்) | பின்னணிப் பாடகர், நேரடி நிகழ்ச்சி நடத்துபவர் |
| இசைக்கருவி(கள்) | வாய்ப்பாடகர் |
| இசைத்துறையில் | 2007 முதல் தற்போது வரை |
| இணையதளம் | singermegha.com |

**மேகா** (Megha) என்று அழைக்கப்படும் **ஹரிணி ராமச்சந்திரன்,** மார்ச்சு 18, 1987இல் பிறந்த தமிழ் பின்னணிப் பாடகர் ஆவார். இவர், தமிழ், தெலுங்கு, மலையாளம் மற்றும் கன்னட மொழிகளில் பாடுகிறார். இவர் "ஸ்கூல் ஆப் எக்ஸெலன்ஸின் துணை-நிறுவனர் ஆவார்.

## ஆரம்ப வாழ்க்கை

மேகா ஒரு கர்னாடக இசையமைப்பாளர் பாபநாசம் சிவனின் கொள்ளுப் பேத்தி ஆவார். இவர், சென்னையில் பிறந்து, பெங்களூருக்கு இடம் மாறியவர். இவர், பெங்களூரில் தனது பள்ளிக்கல்வியினை முடித்தார். சென்னையில் வணிகவியலில் தனது இளங்கலைப் பட்டம் பெற்றார். மேலும் 2007 ஆம் ஆண்டில் பின்னணி பாடல்களைப் பாடுபவராக தன் தொழில் வாழ்க்கையை ஆரம்பித்தார். சென்னையிலிருந்த புகழ்பெற்ற இசைக்கலைஞர் ஆகஸ்டின் பால் வழிகாட்டலின் கீழ், மேற்கத்திய இசையில் 8வது நிலைவரை லண்டன் டிரினிடி கல்லூரியில் முடித்துள்ளார்.

## தொழில்

தென் இந்திய திரைப்பட துறையில் மேகா ஒரு பின்னணிப் பாடகர் ஆவார். *நான் அவனில்லை* (2007) திரைப்படத்தில் இசை இயக்குனரான விஜய் ஆண்டனி என்பவரால் திரைப்படத் துறையில் அறிமுகப்படுத்தப்பட்டார். மேலும் இளையராஜா, ஏ.ஆர்.ரஹ்மான், ஹாரிஸ் ஜெயராஜ், தேவி ஸ்ரீ பிரசாத், விஜய் ஆண்டனி மற்றும் டி. இமான் உள்ளிட்ட இசை இயக்குனர்களுடன் பணிபுரிந்தார். பாடகராக வெற்றி கண்ட பிறகு, அவர் நரம்பியல்-மொழி நிரலாக்க நுட்பங்களை கற்றுக்கொள்வதில் ஆர்வத்தை வளர்த்துக் கொண்டார். *என்.எல்.பி*. இன் நிறுவனர்களான *ஜான் கிரைண்டர்* மற்றும் *ரிச்சர்ட் பேண்ட்லரி*டமிருந்து அதைப் பற்றிக் கற்றுக் கொள்ள ஒரு வாய்ப்பு கிடைத்தது. மேலும் அவரது ஆர்வத்தால், 2011 இல் அவர் தனிப்பட்ட பிரச்சினைகள் மற்றும் சோர்வுகளை சமாளிக்க என்.எல்.பி. மாதிரித் திட்டங்களை வழங்குவதற்கான சிறப்பு பள்ளிக்கூடம் "*ஸ்கூல் ஆப் எக்ஸலன்ஸ்*" நிறுவப்பட்டது. தனி நபர்களுக்கான *என்.எல்.பி*. அமர்வுகள் மற்றும் நிகழ்ச்சிகளை வெளிப்படுத்திய பின்னர், பள்ளிக் குழந்தைகள் மற்றும் சிறப்புத் திறனாளர்களுக்காக, இவர் இணை நிறுவனருடன் சேர்ந்து, நிகழ்வுகள் மற்றும் அமர்வுகளை நடத்தினர். இந்த கட்டத்தின்போது, மேகாவும் அவருடைய வணிகப் பங்குதாரரும் சேர்ந்து, தனிநபர் வளர்ச்சிக்காக "*எக்ஸலன்ஸ் இன்ஸ்டாலேசன் டெக்னாலஜி*" (இ.ஐ.டி.) என்று அழைக்கப்படும் ஒரு புதிய தொழில்நுட்பத்தை உருவாக்கி புதிய கண்டுபிடிப்புகளைத் தொடங்கினர். அவர் நாடு முழுவதும் *இ.ஐ.டி.* யைப் பயன்படுத்தி தனிநபர் மாற்றத்தின் மூலம் வணிக, சுகாதாரம் மற்றும் மரபுரிமை முடுக்கம் சேவைகளை வழங்குவதற்கு நன்கு பயிற்றுவிக்கப்பட்ட *இ.ஐ.டி*.நிபுணர்களின் குழுவை உருவாக்கி வருகிறார்.

## நேரடி நிகழ்ச்சிகள்

மேகா பல்வேறு இசை நிகழ்ச்சிகள், நட்சத்திர இரவுகள் போன்றவற்றை (உலக சுற்றுப்பயணத்தில்) ஹாரிஸ் ஜெயராஜ் - " ஹாரிஸ்: தி எட்ஜ் ". போன்ற இசை இயக்குனர்களுடன் நேரடி நிகழ்ச்சியாக நடத்தியுள்ளார்.

சென்னையிலும், **மெட்ராஸ் மியூசிகல் அசோசியேஷன்** குழுவினருடனும் மேற்கத்திய இசை நிகழ்ச்சிகளில் அவர் தீவிரமாக ஈடுபடுகிறார்.

## குறிப்புகள்
# முகேசு முகமது

| முகேசு முகமது |
| --- |
| இயற்பெயர் | **பி.ஏ.பீர் முகமது** |
| பிறப்பு | 6 சூலை 1980 (1980-07-06) சென்னை, தமிழ்நாடு, இந்தியா |
| தொழில்(கள்) | பின்னணிப் பாடகர் |
| இசைக்கருவி(கள்) | குரல் கலைஞர் |
| இசைத்துறையில் | 1995 – நடப்பு |

**முகேசு முகமது** (*Mukesh Mohamed*, ஆரம்பத்தில் **முகேசு** என்று அழைக்கப்பட்டார்) இந்தியத் திரைப்படப் பின்னணிப் பாடகர் ஆவார். இவர் மெல்லிசை, நாட்டுப்புற இசை, கானா பாடல்கள் என பல்துறை பாடகர் ஆவார்.  பல்வேறு இந்திய மொழிகளில் 500இற்கும் மேற்பட்ட திரைப்படப் பாடல்களைப் பாடியுள்ளார். இவர் பல பக்திப் பாடல்களையும் பதிவு செய்துள்ளார். இவர் உலகெங்கிலும் உள்ள பல நேரடி இசைக் கச்சேரிகளில் பங்குபெற்றுப் பாடியவர். மேலும் இளையராஜாவின் இசைக் குழுக்களில் தொடர்ந்து பாடல்களைப் பாடியுள்ளார். முகேசு முகமது அண்ணாத்த திரைப்படத்தில் "வா சாமி" உட்பட மிகவும் பிரபலமான வெற்றிப் பாடல்களைப் பாடியுள்ளார்.

## ஆரம்பகால வாழ்க்கை

முகேசு முகமது தமிழ்நாட்டின் சென்னையில் பிறந்தார். இவரது பெற்றோர் திருநெல்வேலி மாவட்டம், செய்துங்கநல்லூர் கிராமத்தைச் சேர்ந்தவர்கள். இவர் தனது பள்ளி நாட்களில் பாட்டுப் போட்டிகளில் தீவிரமாக பங்கேற்றார். இவரது ஆசிரியர் இசைத் துறையிலும் திரைப்படத் துறையிலும் நுழைய அறிவுறுத்தி இவரின் எதிர்காலத்தை முன்னறிவித்தார். முகேசு சிறுவயதிலிருந்தே திரைப்படத் துறையில் ஆர்வமாக இருந்ததால், அதைத் தொழிலாகக் கொள்ள வேண்டும் என்பதில் உறுதியாக இருந்தார். இசையாளரான இவருடைய தந்தை என். பி. அப்துல் காதர் புகழ்பெற்ற திரைப்படப் பின்னணிப் பாடகர்களான கே. பி. சுந்தராம்பாள், டி. ஆர். மகாலிங்கம், டி. எம். சௌந்தரராஜன் சீர்காழி கோவிந்தராஜன் ஆகியோர் பாடிய சில கடினமான பாடல்களைப் பாடப் பயிற்சி அளித்ததுடன் இசையை முறையாகக் கற்கவும் ஊக்குவித்தார். முகேசு முகமது இசையாளரான தினகரனிடம் இசையைக் கற்கத் தொடங்கினார். தினகரன் இவருடைய பெயரை முகேசு என்று மாற்றினார்.

## பின்னணிப் பாடகராக

முகேசு முகமது தினகரனின் இசைக்குழுவில் பாடல்களைப் பாடத் தொடங்கினார். தொடக்கத்தில் பல பிரபலமான தமிழ்ப் பக்திப் பாடல்களைப் பாடி வந்தார். 15 ஆண்டுகளுக்கும் மேலாக இவர் மெல்லிசைக் குழுக்களில் பாடிக்கொண்டிருந்தார். ஒரே நேரத்தில், முன்னணி தொலைக்காட்சிகளால் ஏற்பாடு செய்யப்பட்ட பல்வேறு இசைப் போட்டிகளில் இவர் பங்கேற்றார். 2002 இல், ராஜ் தொலைக்காட்சி நடத்திய "ராஜ கீதம்" என்ற இசைப் போட்டிக்காக அந்த ஆண்டின் சிறந்த பாடகராகத் தேர்ந்தெடுக்கப்பட்டார். மேலும் எம். எஸ். விஸ்வநாதன் , எஸ். பி. பாலசுப்பிரமணியம், ஏ. ஆர். ரகுமான் உள்ளிட்ட புகழ்பெற்ற இசைக்கலைஞர்கள் முன்னிலையில் விருதைப் பெற்றார். இந்த பாராட்டுகள் இவருக்கு தமிழ்த் திரையிசையில் பாடல்கள் பாடும் வாய்ப்பைக் கொடுத்தது. 2004 இல் ஏ. ஆர். ரகுமான் இசையமைப்பில் வெளிவந்த கண்களால் கைது செய் என்ற தமிழ்த் திரைப்படத்தில் "தீக் குருவியை" பாடலுக்காக முகேசு முகமது முதன்முறையாக பின்னணி பாடினார்.  இளையராஜா, சிறீகாந்து தேவா, பரத்வாஜ், தேவி ஸ்ரீ பிரசாத், டி. இமான், ஹாரிஸ் ஜெயராஜ் , சிற்பி, கார்த்திக் ராஜா, கண்ணன், யுவன் ஷங்கர் ராஜா உட்பட பல்வேறு இசையமைப்பாளர்களின் இசையில் பாடியுள்ளார்.
1964இல் வெளிவந்த கர்ணன் திரைப்படத்தில் இடம்பெற்ற *உள்ளத்தில் நல்ல உள்ளம்* என்ற சீர்காழி கோவிந்தராஜன் பாடிய பாடலை இவர் பங்குபெற்ற பல்வேறு நிகழ்ச்சிகளில் பாடியுள்ளார்.

## மேற்கோள்கள்

## வெளி இணைப்புகள்

* Raaga.com, முகேசு பாடல்கள்
* Gaana.com, முகேசு தமிழ் பாடல்கள்
# நரேஷ் ஐயர்

| நரேஷ் ஐயர் |
| --- |
| நரேஷ் ஐயர் |
| பின்னணித் தகவல்கள் |
| இயற்பெயர் | நரேஷ் ஐயர் |
| பிறப்பு | 3 சனவரி 1981 (1981-01-03) மும்பை, மகாராட்டிரம், இந்தியா |
| இசைத்துறையில் | 2005 முதல் தற்போது வரை |
| இணையதளம் | www.facebook.com/nareshiyerofficial |

**நரேஷ் ஐயர்** (*Naresh Iyer*) சனவரி 3, 1981 ) இந்தியத் திரைப்படப் பாடகர் ஆவார். நரேஷ் ஐயர் பல இந்திய மொழிகளில் திரைப்பட பாடல்களைப் பாடியுள்ளார். 2006iஇல் ஏ.ஆர்.ரஹ்மான் இசையமைத்த *ரங் தே பசந்தி* என்ற திரைப்படத்தில் இருந்து "ரூபாரூ" என்ற படத்தில் பாடிய பாடல் பல வாரங்களுக்கு இசை வரிசையில் முதலிடம் பிடித்து ,இவருக்கு சிறந்த ஆண் பின்னணி பாடகருக்கான தேசிய திரைப்பட விருதை பெற்றுத் தந்தது.  ஆர்.டி. பர்மன் இசை திறமை பிரிவிலும் பிலிம்பேர் விருது பெற்றார். அறிமுக ஆண்டுகளில் பிலிம்பேர் விருது மற்றும் தேசிய விருதை பெற்ற ஒருசில பின்னணிப் பாடகர்களில் இவரும் ஒருவர் ஆவார்.

## ஆரம்ப வாழ்க்கை

நரேஷ் ஐயர் 1981 ஆம் ஆண்டு ஜனவரி 3 ம் தேதி சங்கர் ஐயர் மற்றும் ராதா என்பவர்களுக்கு மகனாகப் பிறந்தார், மும்பை, மாதுங்காவில் வளர்ந்தார். இவருக்கு நிஷா ஐயர் என்ற தங்கை இருக்கிறார். இவர் ஒரு சுயசிந்தனை நிபுணத்துவ கலைஞர் ஆவார். இவர் வணிகம் மற்றும் பொருளாதாரத்திற்கான எஸ்.இ.ஐ.எஸ் கல்லூரியில் பயின்றார். அங்கு இவர் வர்த்தகத்தில் பட்டம் பெற்றார். பட்டப்படிப்பு முடித்த பட்டையக் கணக்காளராக இருந்தார், மேலும் கருநாடக இசை மற்றும் இந்துஸ்தானி இசையைக் கற்றுக் கொண்டார்.

## தொழில்

*சூப்பர் சிங்கர்* என்ற ஒரு இசை நிகழ்ச்சியில், இசையமைப்பாளர்ஏ.ஆர்.ரகுமானால் நரேஷ் கண்டெடுக்கப்பட்டார். இவர் நிகழ்ச்சியை வெல்லவில்லை என்றாலும், பின்னர் ஏ.ஆர்.ரகுமான் இவருக்கு வாய்ப்பளித்தார். அன்பே ஆருயிரே என்ற படத்தில் இடம் பெற்ற 'மயிலிறகே' என்ற பாடல் மூலம் அறிமுகமானார். தமிழ், தெலுங்கு, இந்தி மற்றும் மலாய் மொழி இசையமைப்பளர்களிடம் இவர் பாடியுள்ளார். நரேஷ், *த்வனி* என்றழைக்கப்படும் மும்பையைச் சார்ந்த ஒரு இசைக்குழுவின் பாடகராவார். வரவிருக்கும் சிறந்த ஆண் பாடகருக்கான ஆர். டி. பர்மன் விருதையும் வென்றார். அதே ஆண்டில் இவர் "ரங் டி தே பசந்தி" படத்தில் இடம் பெற்ற "ரூபாரூ" என்ற பாடலுக்காக சிறந்த ஆண் பின்னணி பாடகருக்கான தேசிய விருது பெற்றார்.

## விருதுகள்

* 2006 - *ரங் தே பசந்திலிருந்து* "ருபாரூ" பாடலுக்கான சிறந்த ஆண் பின்னணி பாடகருக்கான தேசிய திரைப்பட விருது
* 2007:புதிய இசை திறமைக்கான பிலிம்ஃபேர் ஆர்.டி பர்மன் விருது - *ரங் தே பசந்தி*
* 2007 - ஏ.ஆர்.ரகுமானுடன் ரூபாருவுக்கு IIFA விருதிற்கு பரிந்துரைக்கப்பட்டார்
* 2007 - சிறந்த ஆண் பின்னணி பாடகருக்கான பிலிம்பேர் விருது - வாரணம் ஆயிரம் என்ற படத்திலிருந்து "முன்தினம் பார்த்தேனே" பாடலுக்கான சிறந்த பின்னணிப் பாடகருக்கான பிலிம்பேர் விருது
* 2006 -புதிய இசை திறமைக்கான பிலிம்ஃபேர் ஆர்.டி பர்மன் விருது
* 2005 - *அன்பே ஆருயிரே* என்ற படத்தில் இடம் பெற்ற மயிலிறகே எனற பாடலுக்கு ஹப் விருது
* 2006 - சிறந்த ஆண் அறிமுகத்திற்கான கண்ணதாசன் விருது
* 2008 - *வாரணம் ஆயிரம் படத்திலி*ருந்து "முன்தினம் பார்த்தேனே" என்ற பாடலுக்கு சிறந்த பின்னணி பாடகிக்கு ஹப் விருது
* 2010 - சிறந்த ஆண் பின்னணி பாடகருக்கான சவுத் ஸ்கோப் விருது பசங்க படத்தில் இடம்பெற்ற "ஓரு வெட்கம் வருதே" பாடலுக்காக
* 2011 - சிறந்த ஆண் பின்னணிப் பாடகருக்கான யூனிநார் மிர்ச்சி இசை விருது ஆரஞ்சு படத்திலிலிருந்து "நேனு நூவன்ட்டே" பாடல்

## குறிப்புகள்

## வெளி இணைப்புகள்

* ஐ.எம்.டி.பி இணையத்தளத்தில் நரேஷ் ஐயர்
# பரவை முனியம்மா

| பரவை முனியம்மா |
| --- |
|  |
| பிறப்பு | முனியம்மா 26 சூன் 1937 பரவை, மதுரை தமிழ்நாடு, இந்தியா |
| இறப்பு | 29 மார்ச்சு 2020(2020-03-29) (அகவை 82) |

**பரவை முனியம்மா** (*Paravai Muniyamma*, 25 சூன் 1943 - 29 மார்ச்சு 2020) என்பவர் தமிழ்த் திரைப்பட, நாட்டுப்புறப் பாடகி, மற்றும் நடிகையாவார். இவர் மதுரை மாவட்டத்திலுள்ள, பரவை எனும் ஊரைச் சேர்ந்தவர் என்பதால் *பரவை முனியம்மா* என்று அழைக்கப்பட்டார்.

## திரைப்படத் துறை

தமிழ்த் திரைப்படங்களில் தூள் எனும் படத்தில் திரைப்படப் பாடகியாகவும், நடிகையாகவும் அறிமுகமானார். காதல் சடுகுடு, பூ, தேவதையைக் கண்டேன் என இருபத்தைந்து திரைப்படங்களுக்கும் மேல் குணச்சித்திர மற்றும் நகைச்சுவை நடிகையாக நடித்துள்ளார்.

இவரது கலைச் சேவையைப் பாராட்டி, தமிழக அரசு இவருக்கு கலைமாமணி பட்டம் வழங்கி கவுரவித்தது.

### திரைப்படங்கள்

* *தூள்* (2003)
* *காதல் சடுகுடு* (2003)
* *உன்னை சரணடைந்தேன்* (2003)
* *ஏய்* (2004)
* *ஜெய்சூர்யா* (2004)
* *என் புருசன் எதிர்வீட்டுப் பொண்ணு* (2004)
* *கோவில்* (2004)
* *சூப்பர் டா* (2004)
* *தேவதையைக் கண்டேன்* (2005)
* *கண்ணாடிப் பூக்கள்* (2005)
* *தக திமி தா* (2005)
* *நெஞ்சில் ஜில் ஜில்* (2006)
* *நாகரீக கோமாளி* (2006)
* *கை வந்த கலை* (2006)
* *சுயேட்சை எம். எல். ஏ.* (2006)
* *அரண்* (2006)
* *பசுபதி c/o ராசக்காப்பாளையம்* (2007)
* *சண்டை* (2008)
* *பூ* (2008)
* *தோரணை* (2009)
* *ராஜாதி ராஜா* (2009)
* *தமிழ் படம்* (2010)
* *மகனே என் மருமகனே* (2010)
* *பலே பாண்டியா* (2010)
* *போக்கிரி ராஜா* (2010) - மலையாளம்
* *பவானி ஐ. பி. எஸ்* (2011)
* *வேங்கை* (2011)
* *வெளுத்து கட்டு*
* *காசேதான் கடவுளடா* (2011)
* *வீரம்* (2014)
* *மான் கராத்தே* (2014)
* *சவாலே சமாளி* (2015)
* *சதுர அடி 3500* (2017)

## தொலைக்காட்சித் தொடர்

கலைஞர் தொலைக்காட்சியில் கிராமத்துச் சமையல் நிகழ்ச்சியைத் தொகுத்து வழங்கினார்.

## பிற நிகழ்ச்சிகள்

மேடை நிகழ்ச்சிகள் உள்ளூரிலும் லண்டன், சிங்கப்பூர், மலேசியா போன்ற நாடுகளிலும் இடம்பெற்றுள்ளன.

## நிதி உதவி

பரவை முனியம்மாவின் ஏழ்மை மற்றும் இயலாமையையும் கருத்தில் கொண்டு, அப்போதைய தமிழக முதல்வர் ஜெயலலிதா, 6 லட்சம் ரூபாய் நிதியுதவியும், குடும்ப செலவுக்கு மாதந்தோறும் 6 ஆயிரம் ரூபாயும் மற்றும் மாதாந்திர மருத்துவச் செலவினை டாக்டர் எம்.ஜி.ஆர். அறக்கட்டளையில் இருந்து வழங்கினார்.

## இறப்பு

இவர் மார்ச் 29, 2020 அன்று மதுரையில் முதுமை மற்றும் உடல்நலக்குறைவு காரணமாக காலமானார்.

## மேற்கோள்கள்

## வெளி இணைப்புகள்

* வறுமையில் சிக்கியுள்ள பரவை முனியம்மாவுக்கு 6 லட்சம் நிதி உதவி ஜெயலலிதா உத்தரவு பரணிடப்பட்டது 2016-03-04 at the வந்தவழி இயந்திரம்
* பரவை முனியம்மா ஐ.எம்.டி.பி இணையத்தளத்தில்
# ராகுல் நம்பியார்

| ராகுல் நம்பியார் |
| --- |
| இசை வடிவங்கள் | திரையிசை, நாடக அரங்கு, உலக இசை, பாப் |
| தொழில்(கள்) | பாடகர், இசையமைப்பாளர், நிகழ்த்து கலை |
| இசைத்துறையில் | 2006 முதல் தற்போது வரை |
| இணையதளம் | www.rahulnambiar.me |

**ராகுல் நம்பியார்** (*Rahul Nambiar*) ஒரு இந்திய பின்னணிப் பாடகர் மற்றும் இசை நிகழ்த்து கலை நிகழ்ச்சியாளர் ஆவார். முதுகலை வணிக மேலாண்மை மற்றும் பொருளாதாரத்தில் முதுகலை பட்டம் பெற்றவர், அவர் 2001 இல் *சப்தஸ்வரங்கல்* நிகழ்ச்சியை வென்றார் மற்றும் நேரடி பாடல்களை பாடத் தொடங்கினார். பின்னர் அவர் பின்னணி பாடகரானார் , பல்வேறு மொழிகளில் பல முன்னணி தென்னிந்தியத் திரைப்பட இசை நிகழ்ச்சிகளை நிகழ்த்துகிறார் மேலும் பாஸ் பிளேயர் ஆலாப் ராஜூவுடன் இணைந்து ராஹ்லாப் என்ற ஒரு இசைக்குழுவைத் தொடங்கினார் .

## தொழில்

ராகுல் கேரளாவின் கண்ணூரைச், சேர்ந்தவர், டெல்லி மற்றும் சென்னை ஆகிய இடங்களில் வளர்ந்தார் அவரது முதுகலை வணிக மேலாண்மை மற்றும் T. Krithika Reddy (9 June 2011). "Life & Style / Money & Careers : The Sing Thing". *The Hindu*. India. Retrieved 20 October 2011.</ref> பொருளாதாரத்தில் முதுகலை பட்டம் முடித்தபின், ராகுல் ஒரு வங்கியில் இரண்டு ஆண்டுகள் பணியாற்றத் தொடங்கினார், வங்கிப் பணியானது சுனிதா சாரதி உடனான ஒரு நேரடி நிகழ்ச்சிகளில் பங்கேற்பதற்கு முன், "சலிப்பான பணி" என அவர் உணர்ந்தார். 2001ஆம் ஆண்டில் அவர் சன் தொலைக்காட்சியின் *சப்தஸ்வரங்கல்* போட்டியில் 3000 போட்டியாளர்களை வென்றார், தொடர்ந்து அவர் ஒரு பாடகராக தனது தொழிலை தொடர முடிவு செய்தார் தமிழ் படமான *டிஷ்யூம்* படத்தில் விஜய் ஆண்டனி இசையில் ஒரு பின்னணி பாடகராக ராகுல் அறிமுகப்படுத்தப்பட்டா

2009 ஆம் ஆண்டில் ராகுல் தனது நீண்டகால நண்பர் மற்றும் *பாஸ்* இசைக்கருவி வாசிக்கும் *ஆலாப் ராஜு*வுடன் சேர்ந்து *ராஹ்லாப்* என்ற பெயரில் ஒரு குழுவை உருவாக்கினார். இந்த இருவரும் அவர்கள் நான்கு ஆண்டுகளாக பணிபுரிந்து இந்தி மொழியை அடிப்படையாகக் கொண்ட *மியூசிக் பியான்ட் ஜெனரஸ்* என்ற ஒரு சுய-பெயரிடப்பட்ட இசைத்தொகுப்பை வெளியிட்டனர், மேற்கத்திய, கர்னாடக, *லைட் மியூசிக்* மற்றும் *ஹிப்-ஹாப்* போன்ற பல்வேறு வகைகளில் பாடியுள்ளார். ராகுல் இந்தியாவிலும் வெளிநாடுகளிலும் 400 க்கும் மேற்பட்ட நேரடி நிகழ்ச்சிகளை நிகழ்த்தியுள்ளார், மற்றும் திரைப்படங்களில் 350 க்கும் அதிகமான பாடல்களைப் பாடியுள்ளார். மிக முக்கியமானவர்கள் மணிசர்மாவின் "வசந்த முல்லை" (*போக்கிரி*), யுவன் ஷங்கர் ராஜாவின் "அடடா மழடா" (பையா) போன்ற பாடல்கலுக்கு சிறந்த ஆண் பின்னணி பாடகருக்கான *பிலிம்ஃபேர்* விருதுக்கு பரிந்துரையை பெற்றது. 2012 இல், *அதிரடி வேட்டை* திரப்படத்தில் தமன் இசையில் "குருவரம்" என்ற பாடலுக்கு சிறந்த ஆண் பின்னணிப் பாடகர் விருது பிரிவில் தனது முதல் *ஃபிலிம்பேர்* விருது பெற்றார். மேலும் அவர் பல விளம்பரங்களுக்கு குரல் அளித்துள்ளார்.

## குறிப்புகள்
# ரஞ்சித் (பாடகர்)

| ரஞ்சித் |
| --- |
| சங்கர்ஷ் இசை நிகழ்ச்சியில் ரஞ்சித் |
| பின்னணித் தகவல்கள் |
| இயற்பெயர் | ரஞ்சித் கே. கோவிந்த் |
| பிறப்பு | 21 பெப்ரவரி 1977 (1977-02-21) சென்னை, தமிழ்நாடு, இந்தியா  |
| பிறப்பிடம் | கேரளம், இந்தியா |
| இசை வடிவங்கள் | பின்னணிப் பாடகர் |
| தொழில்(கள்) | பாடகர், இசை அமைப்பாளர் |
| இசைத்துறையில் | 2002முதல் தற்போது வரை |
| இணையதளம் | www.ranjithgovind.com |

**கே. ஜி. ரஞ்சித்,**(Ranjith (Singer)) தமிழ், தெலுங்கு, மலையாளம் மற்றும் கன்னடத் திரையுலகில் பணிபுரிந்த இந்திய பின்னணிப் பாடகர் ஆவார்.

## ஆரம்ப வாழ்க்கை

ரஞ்சித் இந்தியாவிலுள்ள, சென்னையில், ஒரு மலையாள குடும்பத்தில் பிறந்தவர். அவர் பல்வேறு வகையான இசைகளைக் கேட்டு வளர்ந்தார். பல கேரள மக்கள் இருந்த இடத்தில் அவர் தங்கியிருந்ததால், அவருக்கு, உள்ளூர் நிகழ்ச்சிகளில் பங்கேற்க வாய்ப்பு கிடைத்தது. பிறகு, ஒரு குடும்ப நண்பரின் வழிகாட்டுதலில், அவர் ஹிந்துஸ்தானி இசை மற்றும் கர்நாடக இசையைக் கற்றுக்கொண்டார். வித்வான் கடலூர் சுப்பிரமணியன், கே.எஸ் கனகசிங்கம், திருச்சூர் பி. ராமன்குட்டி மற்றும் பி. எஸ். நாராயண சுவாமி ஆகியோரிடம் பயிற்சி பெற்றார். அவர் 2001 ஆம் ஆண்டில் சன் டிவி "சப்த ஸ்வரங்கள்" பாடல் போட்டியில் பங்கு பெற்று வென்றதினால் பிரபலமடைந்தார். இவர் பயிற்சி பெற்ற பரத நாட்டிய நடனக் கலைஞரான ரேஷ்மி மேனனை திருமணம் செய்து கொண்டார். இவர்களுக்கு ரியா என்ற மகள் உள்ளார்.

## தொழில்

மணிசர்மா, '**பாபி'** (2002) என்கிற தெலுங்கு படத்திற்காக ,"*அடுகு அடுகு*" என்ற பாடலைப் பாட ரஞ்சித்திற்கு வாய்ப்பளித்தார். இப்பாடலை, இவர், திறமையான பாடகரான ஹரிஹரனுடன் . இணைந்து பாடியுள்ளார். இதன் மூலமாக பின்னணிப் பாடகராக ரஞ்சித் அறிமுகப்படுத்தப்பட்டார். ரஞ்சித் அவர்களின் முதல் தமிழ் பாடலானது, *ஆசை ஆசையாய்* (2002) திரைப்படத்தில் வருகின்ற "ஹே பெண்ணே" என்பதாகும். மேலும், இந்தப் பாடலுக்கும் மணிசர்மா இசையமைத்திருந்தார். இருப்பினும், ரஞ்சித்திற்கு புகழைப் பெற்றுத் தந்த "*சப்போஸ்*" என்று தொடங்கும் பாடல் *சுக்ரன்* (2005) திரைப்படத்தில் இடம்பெற்றது. 2007 ஆம் ஆண்டில் அவர் தனது தாய்மொழியான மலையாளத்தில், முதல் பாடலான "*இன்னொரு பாட்டொன்னு பாடான்*" என்கிற பாடலை "*கிலுக்கம் கிலுகிலுக்க்கம்"* திரைப்படத்திற்காக பாடினார். ரஞ்சித், 2009இல் வெளியான "*கம்யம்*" தெலுங்குப் படத்தில் பாடிய "எந்தவரகு" பாடலுக்காக சிறந்த ஆண் பின்னணிப் பாடகருக்கான தெலுங்குப் பிரிவில், 56வது தென்னிந்திய பிலிம்பேர் விருதிற்கு பரிந்துரை செய்யப்பட்டார்.

2005 ஆம் ஆண்டில், ரஞ்சித், ஐயப்பன் நமஸ்கார ஸ்லோகங்களை இசையமைத்துப் பாடியுள்ளார். இது, *சரணம் ஐயப்பா* என்ற பெயரில் தொகுக்கப்பட்டது. அவர் மேலும், பஞ்சமுகி என்கிற நடனக் குழுவிற்கு இசையமைத்தார். இவர், யுவன் ஷங்கர் ராஜா , வித்யாசாகர் மற்றும் பிற இசை இயக்குனர்களுடன் இணைந்து தமிழ் படங்களில் பணியாற்றியுள்ளார்.

## குறிப்புகள்
# சுசித்ரா

| சுசித்ரா |
| --- |
| பிறப்பு | சசித்ரா ராமதுரை ஆகத்து 14, 1982 (1982-08-14) சென்னை, தமிழ்நாடு, இந்தியா |
| பணி | பாடகி, வானொலி ஒலிபரப்பாளர், |
| செயற்பாட்டுக் காலம் | 2002–நடப்பு |
| உயரம் | 5'5 |
| வாழ்க்கைத் துணை | கார்த்திக் குமார் |
| வலைத்தளம் |
| Official site |

**ஆர்ஜே சுச்சி** (RJ Suchi - Radio Jockey Suchi) என பரவலாக அறியப்படும் **சுசித்ரா** (Suchitra) தமிழகத்தைச் சேர்ந்த வானொலி ஒலிபரப்பாளர் ஆவார். தமிழ், மலையாளம், தெலுங்கு மொழித் திரைப்படங்களில் மொத்தமாக நூற்றுக்கும் மேற்பட்ட பாடல்களைப் பாடியுள்ளார்.

ஆரம்பத்தில் ரேடியோ மிர்ச்சி (சென்னை) பண்பலை வானொலி நிலையத்தில் பணியாற்றிய இவர், தற்போது ரேடியோ ஒன் (சென்னை) பண்பலை வானொலி நிலையத்தில் பணியாற்றி வருகிறார்.

## சர்ச்சை

இவர் தன் கீச்சு கணக்கு கொந்தர்களால் கைப்பற்றப்பட்டு உள்ளதாக கூறினார், இவரின் கீச்சு கணக்கிலிருந்து தன்னை நடிகர் தனுசின் பாதுகாவலர்கள் தொந்தரவு செய்ததாக தெரிவித்தார். தனுசு தனக்கு போதை கொடுத்து தன்னை வன்புணர்ந்ததாக கூறினார். நடிகர்கள் தனுசு, அனுயா, அன்சிகா, அனிருத், சஞ்சிதா செட்டி, மற்றும் ஆண்ட்ரியா ஆகியோர் நெருக்கமாக இருக்கும் படங்களையும் அட்டவணை போட்டு வெளியிட்டு வருகிறார். பாடகி சுசித்ரா மன அளவில் பாதிக்கப்பட்டுள்ளதாக அவரது கணவர் கார்த்திக் தெரிவித்திருந்தார். பாடகி சின்மயி தனுசுடனும் அன்ரித்துடனும் இருப்பது போன்ற நிழற்ப்படங்களை வெளியிட்டிருந்தார். விஜய் தொலைக்காட்சியில் நிகழ்ச்சி நடத்தும் டிடி என்பவர் வேறு ஆணுடன் இருப்பது போன்ற நிழற்படங்களை வெளியிட்டிருந்தார்

## உசாத்துணை

* Off the air with RJ Suchi பரணிடப்பட்டது 2012-11-13 at the வந்தவழி இயந்திரம்
* College Life with Suchi
* சுசித்ரா பற்றிய வாழ்க்கைக் குறிப்புகள் பரணிடப்பட்டது 2016-07-30 at the வந்தவழி இயந்திரம்

## வெளியிணைப்புகள்

* சுசித்ராவின் சொந்த இணையத்தளம் பரணிடப்பட்டது 2015-10-08 at the வந்தவழி இயந்திரம்

## மேற்கோள்கள்
# ஸ்ரீநிவாஸ் (பாடகர்)

| ஸ்ரீநிவாஸ் |
| --- |
|  |
| பின்னணித் தகவல்கள் |
| பிறப்பு | நவம்பர் 7, 1959 (1959-11-07) அம்பாசமுத்திரம், தமிழ்நாடு, இந்தியா |
| இசை வடிவங்கள் | வாய்ப்பாட்டு |
| தொழில்(கள்) | பாடகர் |
| இசைத்துறையில் | 1996-நடப்பு |

**ஸ்ரீநிவாஸ்** (*Srinivas*, பிறப்பு:7 நவம்பர் 1959) தமிழ்,கன்னடம், மலையாளம், தெலுங்கு மொழிகளில் பாடும் ஓர் தென்னிந்திய திரைப்படப் பாடகர். முன்னணி இசையமைப்பாளர்களான இளையராஜா, தேவா, ஏ. ஆர். ரகுமான், வித்யாசாகர் போன்றவர்களின் இசையில் தென்னிந்திய மொழிகளிலும் இந்தியிலும் திரைப்பாடல்கள் பாடியுள்ளார். வேதியியல் பொறியாளராக பத்தாண்டுகள் பணியாற்றிய பிறகு இசைத்துறையில் ஈடுபாடு காரணமாக உட்புகுந்து சாதனை படைத்தவர்.

## வாழ்க்கை வரலாறு

ஸ்ரீநிவாஸ் தமிழ்நாட்டின் அம்பாசமுத்திரத்தில் துரைசாமி அய்யங்கார் இலட்சுமி இணையருக்குப் பிறந்தவர். பின்னர் கேரளாவின் திருவனந்தபுரத்தில் வளர்ந்தார். அங்கு தமது அத்தை பத்மா நாராயணன் உந்துதலில் இசையில் நாட்டமும் பயிற்சியும் பெற்றார்.

வேதியியல் பொறியியல் பட்டப்படிப்பினை மும்பை பல்கலைக்கழகத்தின் கீழுள்ள வேதியியல் தொழில்நுட்பத் துறை (UDCT)யில் முடித்தார். பத்தாண்டுகள் பொறியாளராகப் பணிபுரிந்த பிறகு தமது இசையார்வம் காரணமாக பணிவாழ்வில் மாற்றத்தை விரும்பினார். 1988ஆம் ஆண்டு இளையராஜாவிடம் பணிபுரிய வாய்ப்பு கிடைத்தும் அன்றைய நாள் அவரது தொண்டைப்புண் காரணமாக நிறைவேறவில்லை.

மீண்டும் 1992ஆம் ஆண்டு ரகுமானிடம் அறிமுகம் கிடைக்க சில விளம்பரப் பாடல்களுக்குக் குரல் கொடுத்து வந்தார். 1994ஆம் ஆண்டு முதல் சென்னையில் வசிக்கத் துவங்கினார். இவரது முதல் பாடலாக மகேஷ் இசையமைப்பில் நம்மவர் படத்திற்காக "சொர்க்கம் என்பது நமக்கு" என்ற பாடல் அமைந்தது. அது வெற்றி பெற்றபோதும் அவருக்கு ஓர் திருப்புமுனையாக 1996ஆம் ஆண்டு ரகுமானின் இசையில் மின்சார கனவு படத்தின் "மானா மதுரை" பாடல் அமைந்தது.

## விருதுகள்

* தமிழ்நாடு அரசின் மாநில விருதினை சிறந்த பின்னணிப் பாடகர் என்ற வகையில் இருமுறை பெற்றுள்ளார்:படையப்பாவின் "மின்சாரப்பூவே" மற்றும் ஒன்பது ரூபா நோட்டு படத்தில் "மார்கழியில்".
* தமிழக அரசின் கலைமாமணி பட்டத்தினையும் பெற்றுள்ளார்.
* கேரள அரசின் மாநில விருதை "ராத்திரிமழா" என்ற படத்திற்கு பெற்றுள்ளார்.
* பிற திரை இதழ்களின்(சினிமா எக்ஸ்பிரஸ், பிலிம்பேர்) விருதுகளையும் பெற்றுள்ளார்.

### இசையமைப்பாளராக

திரைப்படங்கள்

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 2000 | *என் இனிய இளமானே* | தமிழ் | திரைப்படம் வெளியிடப்படவில்லை |
| 2002 | *ஏய் நீ ரொம்ப அழகாய் இருக்கே* | "இனி நானும்" என்ற ஒரு பாடலுக்கு மட்டும் |
| 2003 | *இவர்* | மலையாளம் |  |
| 2009 | *சீதா கல்யாணம்* |  |
| 2010 | *குஸ்தி* | இந்தி |  |
| 2011 | *த டிரைன்* | மலையாளம் |  |
| 2015 | *கங்காரு* | தமிழ் |  |

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் ஸ்ரீநிவாஸ்
* ஸ்ரீநிவாஸ் குறித்து
* நேர்முகம் பரணிடப்பட்டது 2010-05-23 at the வந்தவழி இயந்திரம்
# சுவேதா மோகன்

| சுவேதா மோகன் |
| --- |
|  |
| பிறப்பு | 19 நவம்பர் 1985 (1985-11-19) சென்னை, தமிழ்நாடு, இந்தியா |
| படித்த கல்வி நிறுவனங்கள் | இசுடெல்லா மேரிக் கல்லூரி |
| பணி | * பாடகி
* இசை தயாரிப்பாளர்
 |
| செயற்பாட்டுக் காலம் | 2003– தற்போது வரை |
| தாய் | சுஜாதா மோகன் |
| வாழ்க்கைத் துணை | அஸ்வின் சாசி (தி. 2011) |
| பிள்ளைகள் | 1 |
| உறவினர்கள் | பறவூர் தா. கி. நாராயண பிள்ளை (தாத்தா) |
| **இசை வாழ்க்கை** |
| இசை வடிவங்கள் | * திரைப்பட இசை
* பரப்பிசை
* கசல்
* இந்தியப் பாரம்பரிய இசை
* பஜனைகள்
 |
| இசைக்கருவி(கள்) | குரலிசை |
| வெளியீட்டு நிறுவனங்கள் | தனிப்பட்ட கலைஞர் |
|  |
| வலைத்தளம் |
| shwetamohan.com |

**சுவேதா மோகன்** (*Shweta Mohan*, பிறப்பு:19 நவம்பர் 1985) ஓர் இந்தியப் பின்னணிப் பாடகி ஆவார். தமிழ், மலையாளம், தெலுங்கு, கன்னடம் ஆகிய நான்கு தென்னிந்தியத் திரைப்படங்களிலும் பின்னணி பாடுகிறார். திரைப்படப் பாடல்களுடன், ஆவணப் பாடல்களையும் பதிவு செய்துள்ளார். மேலும் சில இந்தித் திரைப்படங்களைத் தவிர, தென்னிந்தியத் திரைப்படங்களில்முன்னணி பின்னணிப் பாடகியாகத் தன்னை நிலைநிறுத்திக் கொண்டார்.

பின்னணிப்பாடகி சுஜாதா மோகன், கிருஷ்ணா மோகன் ஆகியோரின் மகளாகப் பிறந்த சுவேதா, சிறந்த பெண் பின்னணிப் பாடகியருக்கான பிலிம்பேர் விருதுகள் தெற்கு ஐந்து தடவையும், ஒரு கேரள மாநில திரைப்பட விருதையும், ஒரு தமிழ்நாடு மாநில திரைப்பட விருதையும் பெற்றுள்ளார்.

## குடும்பம்

சுவேதா மோகன் 1985 நவம்பர் 19 அன்று சென்னையில் ஒரு மலையாளக் குடும்பத்தில் பிறந்தார். கிருஷ்ண மோகன், பின்னணிப் பாடகி சுஜாதா மோகன் ஆகியோரின் மகள் ஆவார். சென்னையின் குட் ஷெப்பர்ட் கான்வெண்ட்டில் தனது பள்ளிப்படிப்பை முடித்து, சென்னை ஸ்டெல்லா மேரிக் கல்லூரியில் பட்டம் பெற்றார். தனது நீண்டகால நண்பரான அஸ்வின் சாசியை மணந்தார். சுவேதா மோகன், அஸ்வின் சாசி ஆகியோருக்கு ஒரு மகள் உள்ளார்.

## தொழில் வாழ்க்கை

சுவேதா தனது 9 வயதில் கருநாடக இசையில் பயிற்சி பெறத் தொடங்கினார். ஒரு குழந்தைக் கலைஞராக, ஏ. ஆர். ரகுமான் இசையில் பம்பாய் திரைப்படத்தில் *குச்சி குச்சி இராக்கம்மா* இந்திரா திரைப்படத்தில் *அச்சம் அச்சம் இல்லை* போன்ற பாடல்களில் குழுப்பாடகியாகப் பாடினார். இளையராஜா, ஏ. ஆர். ரகுமான், வித்தியாசாகர், எம். எம். கீரவாணி, எம். ஜெயச்சந்திரன், ஜான்சன், சார்த், ஊசேபச்சன், தீபக் தேவ், ஹாரிஸ் ஜெயராஜ், யுவன் சங்கர் ராஜா, வி. ஹரிகிருஷ்ணா, ஜி. வி. பிரகாஷ் குமார், மணிசர்மா, கண்ணன், என். ஆர். ரகுநந்தன், மணிகாந்த் கத்ரி, தேவி ஸ்ரீ பிரசாத், அனிருத் ரவிச்சந்திரன், சௌரேந்த்ரோ-சௌமியோஜித் போன்ற இந்திய இசையமைப்பாளர்களுக்குப் பாடியுள்ளார். சுவேதா தற்போது பின்னணிப் பாடகரான பின்னி கிருஷ்ணகுமாரிடம் கருநாடகப் பாரம்பரிய இசையைக் கற்று வருகிறார்.

## சில தமிழ்ப் பாடல்கள்

* கனவே - சென்னையில் ஒரு நாள்
* கடவுளின் கோயில் - மயங்கினேன் தயங்கினேன்
* சத்தம் சத்தமின்றி - ஆயிரம் முத்தங்களுடன் தேன்மொழி
* யம்மா யம்மா - 7ஆம் அறிவு
* அமளி துமளி - கோ
* நீ கோரினால் - 180
* நீ முத்தம் ஒன்று - போக்கிரி
* மேகம் மேகம் - கண்ணாமூச்சி ஏனடா
* குச்சி குச்சி - பம்பாய் (குழந்தை பாடகியாக)
* இனி அச்சம் அச்சம் இல்லை - இந்திரா (குழந்தை பாடகியாக)

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் சுவேதா மோகன்
* முகநூலில் Shweta Mohan
* டுவிட்டரில் Shweta Mohan